recursal/SuperWikiNEXT-32B huggingface dataset:
**पैड एबॉर्ट टेस्ट 1 (Pad Abort Test 1)** 17 नवंबर, 1963 को अपोलो अंतरिक्ष यान का पहला निरस्त परीक्षण था।

उद्देश्य
--------

पैड एबॉर्ट टेस्ट 1 पैड से पलायन के दौरान अपोलो अंतरिक्ष यान पर प्रभाव की जांच करने का एक मिशन था। लॉन्च पलायन सिस्टम (एलईएस) अंतरिक्ष यान को आपातकाल की स्थिति में लॉन्च पैड पर रॉकेट से दूर करने में सक्षम होना था। लॉन्च पलायन सिस्टम ने योजना अनुसार अंतरिक्ष यान को बहुत कम समय में ही अधिक उचाई पर ले जाकर पैराशूट खोल दिया। अंतरिक्ष यान को सफलतापूर्वक पानी पर उतारा गया। तथा यह अभियान सफल रहा था। दरअसल लॉन्च पलायन सिस्टम में बहुत कम समय में जल जाने वाले रॉकेट लगे होते हैं तथा रॉकेटो को उल्टा लगाया जाता है जिससे यह और तेजी से जलते हैं। इसलिए लॉन्च पलायन सिस्टम आपातकाल में बहुत कम समय में अंतरिक्ष यान को लॉन्च पैड पर रॉकेट से दूर ले जाता है।

उड़ान में उत्पादन मॉडल लॉन्च पलायन सिस्टम और बॉयलरप्लेट (बीपी-6) अपोलो अंतरिक्ष यान को पेश करने वाला पहला मिशन है। अंतरिक्ष यान के संरचनात्मक भार को मापने के लिए इसमे कोई साधन नहीं लिया गया था क्योंकि कैप्सूल की बायलरप्लेट संरचना किसी वास्तविक अंतरिक्ष यान की प्रतिबिंबित नहीं करती थी।

उड़ान
-----

पैड एबॉर्ट परीक्षण 1 (नासा)
7 नवंबर, 1963 को, स्थानीय समय पर 09:00:01 को लॉन्च पलायन सिस्टम में एक पलायन संकेत भेजा गया था। इसने एक अनुक्रम शुरू किया जिसमें अंतरिक्ष यान को ऊपर ले जाने के लिए मुख्य ठोस रॉकेटों ने अपनी भूमिका निभाई और छोटे रॉकेट ने इसे बाद में सागर की ओर ले जाने का कार्य किया।

लॉन्च पलायन सिस्टम को 15 सेकंड के बाद अलग किया गया, जिससे अंतरिक्षयान बैलिस्टिक प्रक्षेपवक्र में गति करने लगा। पैराशूट प्रणाली ने पूरी तरह से काम किया: ड्रग शूटी ने अंतरिक्ष यान को स्थिर कर दिया, फिर तीन मुख्य पैराशूट्स ने अंतरिक्ष यान के गिरने की गति 26 किलोमीटर प्रति घंटे कर दिया।

उड़ान के साथ मिलने वाली एकमात्र समस्याएं थीं कि अंतरिक्ष यान के बाहरी इलाकों में लॉन्च पलायन सिस्टम रॉकेट ने कालिख (जलने से पड़ जाने वाला कालापन) छोड़े गए थे और अंतरिक्ष यान की स्थिरता अनुमानित से कम थी।

गैलरी
-----

अपोलो पैड एबॉर्ट परीक्षण- नवंबर 7, 1963 (नासा)

इन्हें भी देखें
---------------

* इसरो पैड एबॉर्ट परीक्षण

सन्दर्भ
-------

|  |  |
| --- | --- |
|  | **Pad Abort Test-1 (Apollo)** से संबंधित मीडिया विकिमीडिया कॉमंस पर उपलब्ध है।  |

* The Apollo Spacecraft: A Chronology
* Apollo Program Summary Report
* Nasa support manual - Apollo description manual applicable to boilerplate 6 only
* Actual weight and balance report B P 6 at WSMR C M and LES for pad abort 1
* Post-launch memorandum report for Apollo pad abort 1
**ग़ज़वा -ए- सफ़वान** (अंग्रेज़ी:First Expedition to Badr) ग़ज़वे सफ़वान जिसे पहली बद्र की लड़ाई के रूप में भी जाना जाता है रबीउल अव्वल 2 एएच (सितंबर 623 ईस्वी) के महीने में हुआ था। 
कुर्ज़ इब्न जाबिर अल-फ़िहरी के नेतृत्व में एक समूह ने मदीना के चरागाहों पर हमला किया और मुसलमानों के मवेशियों को लूट लिया। इस कारण से, मुहम्मद ने सत्तर आदमियों की सेना के साथ उनका पीछा किया और बद्र के पास सफवान घाटी में पहुँचे। लेकिन कुर्जे का समूह भागने में सफल रहा। फिर मुसलमान मदीना लौट आए। अली इब्न अबी तालिब ने अभियान का सफेद झंडा उठाया। अभियान के दौरान, ज़ैद बिन हारिसा को मदीना के अमीर के रूप में नियुक्त किया गया था।

ग़ज़वा
------

अरबी शब्द **ग़ज़वा**  इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को **सरियाह** या सिरया कहते हैं, इसका बहुवचन सराया है

इन्हें भी देखें
---------------

* ग़ज़वा ए अबवा
* ग़ज़वा ए बुवात
* ग़ज़वा ए ज़ुल उशैरा
* मुहम्मद की सैन्य उपलब्धियाँ
* मुहम्मद के अभियानों की सूची
* गुलामी पर इस्लाम के विचार

सन्दर्भ
-------

1. ↑  सफिउर्रहमान मुबारकपुरी, अर्रहीकुल मख़तूम (सीरत नबवी ). "ग़ज़वा -ए- ज़ुल उशैरा". *www.archive.org*. पृ॰ 401. अभिगमन तिथि 13 दिसम्बर 2022.
2. ↑  Al-Mubarakpuri, Saifur Rahman (2002), *When the Moon Split*, DarusSalam, पृ॰ 147
3. ↑  Hajjah Amina Adil (2002), *Muhammad, the Messenger of Islam: His Life & Prophecy*, Islamic Supreme Council of America, पृ॰ 292, आई॰ऍस॰बी॰ऍन॰ 1-930409-11-7
4. ↑  Ghazwa
5. ↑  siryah

बाहरी कड़ियाँ
-------------

* अर्रहीकुल मख़तूम (सीरत नबवी ), पैगंबर की जीवनी (प्रतियोगिता में प्रथम पुरस्कार से सम्मानित पुस्तक), हिंदी (Pdf)
चीन में गुआंगदोंग प्रान्त की स्थिति (लाल रंग में)
**गुआंगदोंग** (广东/廣東, Guangdong) जनवादी गणराज्य चीन का एक प्रांत है। यह दक्षिणी चीन सागर के तट पर स्थित है। जनवरी २००५ में इसकी जनसँख्या १०,४३,०३,१३२ अनुमामित की गई थी और यह चीन का सब से अधिक आबादी वाला प्रांत है। इसका क्षेत्रफल १,७७,९०० वर्ग किमी है। गुआंगझोऊ शहर (广州, Guangzhou), जिसे पुराने ज़माने में कैंटन (Canton) बुलाया जाता था, इस प्रांत की राजधानी है। प्रसिद्ध औद्योगिक शहर शॅनझॅन (深圳, Shenzhen) भी इसी प्रांत में स्थित है।

ऐतिरासिक रूप से यह प्रान्त पश्चिमी दुनिया की नज़र में बहुत महत्वपूर्ण है। सोलहवीं और सत्रहवीं सदी मे पुर्तगाली लोग चीन में यहीँ पर अपना महत्वपूर्ण उपनिवेश बनाए थे। उन्होंने ही इनका नाम बोलचाल का नाम *कैन्टोन*- Canton रखा था जो *गुआंगदोंग* का सरलीकृत रूप था। यहीं पर बाद में अफ़ीम युद्ध (1840) हुए और ब्रिटिश लोगों ने हांगकॉंग पर १५० सालों तक राज किया। चीन की दो प्रमुख भाषा - उत्तरी बोली और दक्षिणी बोली - में दक्षिणी का नाम इसी शहर पर पड़ा है - केन्टोनीज़ भाषा। उत्तर की प्रमुख भाषा को मंदारिन कहते हैं। और, भारत में प्रसिद्ध *कैन्टोनीज़ चिकन* जैसे व्यंजनों को इसी जगह के नाम पर रखा गया है।

इन्हें भी देखें
---------------

* गुआंगझोऊ
* शेनझेन

सन्दर्भ
-------

1. ↑  Guangdong, China, Organisation for Economic Co-operation and Development, OECD Publishing, 2010, ISBN 978-92-64-09007-1

| * दे
* वा
* सं
चीनी जनवादी गणराज्य के प्रान्त-स्तरीय प्रभाग |
| --- |
| प्रान्त | 

 अनहुइ **·**  फ़ूज्यान **·**  गान्सू **·**  गुआंगदोंग **·**  गुइझोऊ **·**  हाइनान **·**  हेबेई **·**  हेइलोंगजियांग **·**  हेनान **·**  हूबेई **·**  हूनान **·**  जिआंगसू **·**  जिआंगशी **·**  जीलिन **·**  लियाओनिंग **·**  चिंगहई **·**  शान्शी **·**  शानदोंग **·**  शन्शी **·**  सिचुआन **·**  युन्नान **·**  झेजियांग 
 | National Emblem of the People's Republic of China |
| स्वायत्तशासी क्षेत्र | 

 गुआंगशी **·**  भीतरी मंगोलिया **·**  निंगशिया **·**  तिब्बत **·**  शिंजियांग 
 |
| नगरपालिकाएँ | 

 बीजिंग **·**  चोंग्किंग **·**  शंघाई **·**  तिआन्जिन 
 |
| विशेष प्रशासनिकक्षेत्र | 

 Regional emblem of Hong Kong SAR हांगकांग **·**  Coat of armsa of Macau मकाऊ 

 |
गुइलिन का एक नज़ारा
चीन के गुआंगशी प्रान्त में गुइलिन (पीले रंग वाला विभाग)
**गुइलिन** (桂林, Guilin) जनवादी गणराज्य चीन के दक्षिण में स्थित गुआंगशी प्रांत के पूर्वोत्तरी भाग में ली नदी के पश्चिमी किनारे पर स्थित एक विभाग का दर्जा रखने वाले शहर का नाम है। चीनी भाषा में इस शहर के नाम का मतलब 'सिलंग के वन' है क्योंकि इस नगर में बहुत से सिलंग के बेहद ख़ुशबूदार फूलों वाले वृक्ष पाए जाते हैं।

विवरण
-----

यह नगर हमेशा से अपने सौन्दर्य के लिए प्रसिद्ध रहा है। सन् २०१० में इसकी आबादी १३.४ लाख अनुमानित की गई थी और यहाँ हान, झुआंग, याओ, हुई, मियाओ और दोंग जाति के समुदाय रहते हैं। यहाँ गर्म और नम गर्मियाँ होती हैं और जुलाई-अगस्त में औसत अधिकतम तापमान ३३ सेंटीग्रेड है। सर्दियाँ ज़्यादा कड़क नहीं होती और जनवरी में औसत न्यूनतम तापमान ५ सेंटीग्रेड है। यहाँ आमतौर पर बर्फ़ नहीं पड़ती लेकिन कभी-कभार गिर भी जाती है।

खानपान
------

गुइलिन अपने खानपान के लिए भी जाना जाता है। यहाँ के तीन व्यंजन 'गुइलिन के तीन ख़ज़ाने' कहलाते हैं -

* **गुइलिन मिरचीदार चटनी** - ख़मीर वाले सोयाबीन, लहसुन और मिरची की बनी चटनी (सौस)
* **गुइलिन सानहुआ जिउ** - चावल की बनी शराब
* **गुइलिन अचारी टोफू** - नमाक और चावल की मदिरा में भिगोकर ख़मीरा चढ़वाया हुआ टोफू

यहाँ चावल के एक विशेष नूडल्ज़ भी बनते हैं जिन्हें घोड़े के मांस के साथ बनाया जाता है। कहा जाता है कि चिन राजवंश के ज़माने में जब उनकी फ़ौजों ने इस इलाक़े पर क़ब्ज़ा जमाया तो उनके सैनिक यहाँ का स्थानीय खाना पचा नहीं पाए और उनके पेट ख़राब रहने लगे। उस समय यहाँ इन चावल के नूडलों का आविष्कार किया गया। पर्यटक अक्सर इन्हें खाते हैं और यह बिना अश्व-मांस के भी मिल सकते हैं। यहाँ एक ज़ोंगज़ी (zongzi) नामक व्यंजन भी मिलता है जो अच्छे पके चावलों और मूंग को एक साथ पिचका के केले के पत्तों में लपेटकर बनाया जाता है।

गुइलिन के नज़ारे
----------------

* गुइलिन का दृश्य
* गुइलिन के चूने के पत्थर
* गुइलिन के पगोडे
* पारंपरिक गाना-बजाना
* सात तारा बाग़
* दूर से गुइलिन
* एक सड़क
* पगोडे

इन्हें भी देखें
---------------

* ली नदी (गुआंगशी प्रांत)
* गुआंगशी
* सिलंग

सन्दर्भ
-------

1. ↑  A musical journey: from the Great Wall of China to the water towns of Jiangnan, Kah Joon Liow, SilkRoad Networks, 2004, ISBN 9780973349214, *... The city of Guilin lies on the Li River in the Guangxi (Vast Land in the West) Autonomous Region. Guilin means 'Forest of Osmanthus Trees'. The name is derived from the osmanthus trees found all over the city ...*
2. ↑  Fodor's China, Fodor's, Random House Digital, 2009, ISBN 9781400008254, *... Guilin's notable local dishes are limited to horsemeat and rice noodles. Freshwater fish is popular with locals, but eat it only if you dare ...*
फ्रीडम ट्रॉफी एक क्रिकेट ट्रॉफी है जो भारत और दक्षिण अफ्रीका के बीच खेलईगई टेस्ट श्रृंखला के विजेता को प्रधान की जाती है।। यह ट्रॉफी का निर्माण महात्मा गाँधी और नेल्सन मंडेला जिन्होंने अपने राष्ट्र को आजादी दिलाने में महत्व पूर्ण योगदान दिया था के सन्मान मैं किया गया है।

पृष्ठभूमि
---------

बीसीसीआये और सीइसए ने घोसित किया की सन २०१५ से आगे भारत और दक्षिण अफ्रीका के बीच खेले जाने वाले सभी टेस्ट श्रृंखला का नाम महात्मा गाँधी–नेल्सन मंडेला श्रृंखला रखा जाएगा। इस प्रकार इन शृंकलाओं को प्रठिस्ता और पारंपरिक महहतव प्राप्त होगा।

फ्रीडम ट्रॉफी पूर्व टेस्ट श्रृंखला सारांश
-----------------------------------------

| दौर | कुल | भारत ने जीत | दक्षिण अफ्रीका ने जीत | ड्रा |
| --- | --- | --- | --- | --- |
| भारत दक्षिण अफ्रीका में | श्रृंखला | 6 | 0 | 5 | 1 |
| मैच | 15 | 2 | 8 | 7 |
| दक्षिण अफ्रीका में भारत | श्रृंखला | 5 | 2 | 1 | 2 |
| मैच | 12 | 5 | 5 | 2 |

टेस्ट श्रृंखला की सूची
----------------------

| सत्र | मेजबान | पहला मैच | टेस्ट | भारत | दक्षिण अफ्रीका | ड्रा | परिणाम | धारक | श्रृंखला का सर्वोत्तम खिलाड़ी |
| --- | --- | --- | --- | --- | --- | --- | --- | --- | --- |
| 2015-16 |  भारत | 5 नवंबर, 2015 | 4 | 3 | 0 | 1 | भारत |  भारत | भारत रविचंद्रन अश्विन |
| 2017-18 |  दक्षिण अफ़्रीका | जनवरी 2018 | 3 | 1 | 2 | 0 | दक्षिण अफ़्रीका |  दक्षिण अफ़्रीका | दक्षिण अफ़्रीका वर्नन फिलेंडर |

इन्हें भी देखें
---------------

* पटौदी ट्रॉफी

सन्दर्भ
-------

1. ↑  "Freedom Trophy". first post. मूल से 4 सितंबर 2015 को पुरालेखित. अभिगमन तिथि 8 September 2015.
2. ↑  India in South Africa
3. ↑  South Africa in India
फालगुनि राय (जन्म ७-०६-१९४५—मृत्यु ३१-०५-१९८१) (ফালগুনি রায়) बांग्ला साहित्यके **भुखी पीढी (हंगरि जेनरेशन)** आन्दोलन के सबसे कम उमर के प्रमुख कवि हैं जो मात्र ३६ साल के अवधि में अपने मादक्सेवन एवम बोहेमियन जीवन के कारण तरुण लेखकों में किंबदन्ति बन गये हैं। उनके जीवनकाल में वह केवल एक ही काब्यग्रन्थ **नष्टो आत्मार टेलिविशन** प्रकाशित किये। १५ अगस्त १९७३ के दिन वह काव्यग्रन्थ का उन्मोचन खालासिटोला में किया गया था। आलोचकों का कहना है कि वह पुस्तक का प्रकाश का साल बांग्ला सहित्य में अपनेआप एक जलबिभाजक सा है; पुस्तक के प्रकाश से बांग्ला कविता में आधुनिकता के युग समप्त हो गये। अपने जीवनकाल में उन्होने जो सारे कवितायें लिखे वह अप्रकाशित कवितायें उनके म्ररणोपरान्त कोलकाता एवम ढाका से बारबार प्रकाशित हो रहे हैं। पश्चिम बंगाल एवम बांगलादेश में उनपर बहुत सारे शोध हो चुके हैं।

भुखी पीढी सृजनकर्मों का कापिराइट
--------------------------------

भुखी पीढी आंदोलनकारी उपनिवेशवादी अवधारणा नहीं स्वीकारते। युरोप-अमरिका से आये कापिराइट अवधारणा उनलोगों के क्षेत्रमें लागु नहीं होता है।

कृतियां
-------

* नष्टो आत्मार टेलिविशन (१९७३)
* फालगुनि राय समग्र (२०००)
* फालगुनि रायेर सम्पूर्ण कविता (२००५)

सन्दर्भ
-------

* **फालगुनि राय ओ तांर कविता**। समीर रायचौधुरी सम्पादित। चालिस विश्लेषकों द्वारा आलोचना। प्रकाशक *हवा ४९*, बांसद्रोणि, कोलकाता ७०० ०७०। (२००२)

इन्हे भी देखें
--------------

* मलय रायचौधुरी
* सुबिमल बसाक
* उतपलकुमार बसु
* शक्ति चट्टोपाध्याय
* अनिल करनजय
* समीर रायचौधुरी
* बासुदेब दाशगुप्ता
* देबी राय
* रबीन्द्र गुहा
* भुखी पीढी (हंगरी जेनरेशन)

बाह्यसूत्र
----------

|  |  |
| --- | --- |
|  | **फालगुनि राय** से संबंधित मीडिया विकिमीडिया कॉमंस पर उपलब्ध है।  |
गोखरू के पौधों से भरा खेत
गोखरू के कांटेदार फल
गोखरू के पके और सूखे कांटेदार फल, बिना चप्पल-जूते के चलने वालों को परेशान करते हैं।
गोखरू के पके, सूखे फल
**गोखरू** या 'गोक्षुर' (Tribulus terrestris, Land caltrops, Puncture vine) भूमि पर फ़ैलने वाला छोटा प्रसरणशील क्षुप है जो कि आषाढ़ और श्रावण मास मे प्राय हर प्रकार की जमीन या खाली जमीन पर उग जाता है। पत्र खंडित और फूल पीले रंग के आते हैं, फल कंटक युक्त होते हैं, बाजार मे गोखरु के नाम से इसके बीज मिलते हैं। उत्तर भारत मे, हरियाणा, राजस्थान मे यह बहुत मिलता है।

इसमें चने के आकार के कड़े और कँटीले फल लगते हैं। ये फल ओषिधि के काम में आते हैं और वैद्यक में इन्हें शीतल, मधुर, पुष्ट, रसायन, दीपन और काश, वायु, अर्श और ब्रणनाशक कहा है। यह फल बड़ा और छोटा दो प्रकार का होता है। कहीं कहीं गरीब लोग इसके बीजों का आटा बनाकर खाते हैं।

यह शीतवीर्य, मुत्रविरेचक, बस्तिशोधक, अग्निदीपक, वृष्य, तथा पुष्टिकारक होता है। विभिन्न विकारो मे वैद्यवर्ग द्वारा इसको प्रयोग किया जाता है। मुत्रकृच्छ, सोजाक, अश्मरी, बस्तिशोथ, वृक्कविकार, प्रमेह, नपुंसकता, ओवेरियन रोग, वीर्य क्षीणता मे इसका प्रयोग किया जाता है।

परिचय
-----

गोखरू ज़ाइगोफाइलिई (Zygophylleae) कुल के अंतर्गत ट्रिबुलस टेरेस्ट्रिस (Tribulus terrestris) नामक एक प्रसर वनस्पति है, जो भारत में बलुई या पथरीली जमीन में प्राय: सर्वत्र पाई जाती है। इसे छोटा गोखरू या गुड़खुल (हिंदी) और गोक्षुर (संस्कृत) भी कहते हैं। इसके संयुक्त पत्र में 5-7 जोड़े चने के समान पत्रक, पत्रकोणों में एकाकी पीले पुष्प और काँटेदार गाल फल होते हैं।

आयुर्वेद के 'दशमूल' नामक दस वनौषधियों के प्रसिद्ध गण में एक यह भी है और इसके मूल का (क्वाथ में) अथवा फल का (चूर्ण) चिकित्सा में उपयोग होता है। यह मधुर, स्नेहक, मूत्रविरेचनीय, बाजीकर तथा शोथहर होने के कारण मूत्रकृच्छ्र, अश्मरी, प्रमेह, नपुंसकत्व, सुजाक, वस्तिशोथ तथा वातरोगों में लाभदायक माना जाता है।

**तिलकुल** (Pedaliaceae) की पेडालियम म्यूरेक्स (Pedaliummurex) नामक एक दूसरी वनस्पति है, जो 'बड़ा गोखरू' के नाम से प्रसिद्ध है। इसके फलों का भी प्राय: छोटे गोखरू की तरह ही प्रयोग होता है। इसके फल चार काँटों से युक्त और आकार में पिरामिडीय शंकु जैसे होते हैं। यह दक्षिण भारत, विशेषत: समुद्रतट, गुजरात, काठियावाड़ तथा कोंकण आदि में होता है।

बाहरी कड़ियाँ
-------------

* सेक्सुल समस्याओं और शारीरिक कमजोरी को दूर करे गोखरू, और भी हैं कई लाभ
* गौक्षुर- (ट्रकइबुलस टेरेस्टि्रस) (अखिल विश्व गायत्री परिवार)
* Germplasm Resources Information Network: *Tribulus terrestris*
* Flora Europaea: native distribution in Europe
* Page on *T. terrestris* at the Global Compendium of Weeds
* Page from the U.S. Department of Agriculture's PLANTS database
* *Tribulus terrestris* List of Chemicals (Dr. Duke's Databases)
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

गुजरात में वर्ष 1986 में पहली बार एड्स रोगी का निदान किया गया था, उसी वर्ष में जिसमें देश में एड्स के पहले मामले की सूचना मिली थी। पहले राष्ट्रीय एड्स नियंत्रण कार्यक्रम (एनएसीपी) के चरण के कार्यान्वयन के लिए एक राज्य एड्स सेल (एसएसी) दिसंबर 1992 में बनाया गया था। अंतर - क्षेत्रीय समन्वय के माध्यम से एड्स की रोकथाम के लिए कार्यक्रम के शीघ्र और प्रभावी कार्यान्वयन को सुनिश्चित करने के लिए गैर-सरकारी संगठनों को शामिल करने की दृष्टि से, राज्य एड्स अधिकार कमिटी को पंजीकृत करने का फैसला किया था। भारत सरकार भी इस कार्यक्रम के प्रभावी कार्यान्वयन के लिए राज्य एड्स नियंत्रण सोसाइटी का गठन एनएसीपी के दूसरे चरण में मंज़ूर किया जो अप्रैल 1999 से शुरू हुआ। तब से राष्ट्रीय एड्स नियंत्रण कार्यक्रम गुजरात राज्य एड्स नियंत्रण सोसाइटी (GSACS) के माध्यम से कार्यान्वित किया जा रहा है।

राष्ट्रीय महिला एवं बाल विकास संस्था के सहयोग से कार्यों को संपन्न करना
-----------------------------------------------------------------------

राष्ट्रीय महिला एवं बाल विकास संस्था (NIWCD) सूरत शहर के सिविल अस्पताल की स्वेच्छित परामर्श एवं प्रशिक्षण केंद्र के कार्यों को शुरू किया। समर्थन परामर्श के रूप में एचआइवी / एड्स के क्षेत्र में गतिविधियों शुरू की गयी हैं। संस्था यौन कामगारों को पी एस एम पी एस एच परियोजना पारस के तहत गैर - सरकारी संगठनों का भी समर्थन और प्रौढ़ शिक्षा और व्यापारिक यौन कामगारों के शिल्प प्रशिक्षण में योगदान किया है और उनके बच्चों को शैक्षिक समर्थन की प्रक्रिया में मदद की है। परामर्श और एचआइवी / एड्स परामर्श की कला पर एक गुजराती पुस्तक राष्ट्रीय महिला एवं बाल विकास संस्था द्वारा प्रकाशित की गयी थी और समय की अवधि में उसी के तीन संस्करण प्रकाशित किए गए थे। इंस्टीटयूट दक्षिण गुजरात में गुजरात राज्य एड्स नियंत्रण सोसाइटी के कॉलेजों में और एचआइवी / एड्स जागरूकता और जीवन कौशल शिक्षा के लिए मलिन बस्तियों कर रहा है।

गुजरात में बढ़े एचआईवी के मरीज
------------------------------

राष्ट्रीय एड्स नियंत्रण संगठन (नाको) के अनुमान में बताया गया है कि इस रोग के कम ग्रस्त होने वाले राज्यों में शामिल गुजरात में पिछले दो वर्ष के दौरान एचआईवी के नए मामले में साधारण बढ़ोतरी हुई है। नाको ने बताया है कि वर्ष 2009 में 1.2 लाख नए संक्रमण का अनुमान है। सबसे ज्यादा प्रभावित छह राज्यों में 39 फीसदी मामले दर्ज किए गए जबकि उड़ीसा, बिहार, पश्चिम बंगाल, उत्तर प्रदेश, राजस्थान, मध्य प्रदेश और गुजरात में 41 प्रतिशत नए मामले दर्ज किए गए हैं। इसका कारण शहरीकरण और काम के लिए दूसरे राज्यों से आने वाले लोगों को इसके लिए जिम्मेदार ठहराया गया है।

सन्दर्भ
-------

1. ↑  "Gujarat State AIDS Control Society". Gujarat State AIDS Control Society. मूल से 8 जून 2012 को पुरालेखित. अभिगमन तिथि 11 जुलाई 2012.
2. ↑  "Training of Staff Nurses on HIV/AIDS Counseling and testing centers (GSACS)". NIWCD. अभिगमन तिथि 11 जुलाई 2012.[*मृत कड़ियाँ*]
3. ↑  "गुजरात में बढ़े एचआईवी के मरीज". Web Dunia Hindi. मूल से 16 सितंबर 2011 को पुरालेखित. अभिगमन तिथि 11 जुलाई 2012.
फालेरिया बोरोखोफा
ईमान **फालेरिया बोरोखोफा** (जन्म: 14 मई, 1940 - 2019; अरबी: فاليريا بوروخوفا) रूसी **अनुवादक**और दुभाषिया थीं । इंग्लिश से रशियन में अनुवाद में माहिर थीं। क़ुरआन का रशियन भाषा में अनुवाद किया था।

परिचय
-----

ईसाई धर्म से इस्लाम धर्म अपनाया। **"ईमान"** नाम को अपने प्रथम नाम के रूप में जोड़ा।  

**मुहम्मद सईद अल-रशद** से विवाह किया।   

1981 में अपने पति और धार्मिक विद्वानों के एक समूह की मदद से **दमिश्क** की यात्रा की।  

1991 में क़ुरआन का अनुवाद रशियन भाषा में पूरा किया। जिसे रूस और मध्य एशिया के अनुमोदन के साथ अल-अजहर की 1997 में समीक्षा के बाद प्रकाशित किया गया था। इस अनुवाद को **बीसवीं शताब्दी**के उत्तरार्ध में रूसी भाषा में लिखा गया सबसे महत्वपूर्ण भी माना जाता है।

पुरस्कार और उपाधियाँ
--------------------

इतिहास में वह एक विदेशी भाषा में डिप्लोमा करने वाली पहली महिला थी।  

ईमान फालेरिया बोरोखोफा को रूसी लेखक संघ की सदस्यता और रूस और इस्लामिक सेंट्रल एशियाई देशों में कई साहित्यिक और **वैज्ञानिक अकादमियों** की सदस्यता दी गई।  

रूस में यूरोपीय क्षेत्र के मुस्लिमों के धार्मिक प्रशासन से "धार्मिक एकता के लिए" पदक जीता।  

6 नवंबर, 2003 - इस्लामी गणतंत्र **ईरान** के राष्ट्रपति , मोहम्मद खातमी ने मुस्लिम दुनिया में "पवित्र **कुरआन के सेवक**" के महत्वपूर्ण पुरस्कार से सम्मानित किया।  

ईमान फालेरिया बोरोखोफा को **बिजनेस ऑनलाइन** " के ऑनलाइन संस्करण के "रूस के शीर्ष 100 प्रभावशाली मुसलमानों" में 60 वां स्थान हासिल किया ।

मृत्यु
------

इमान फालेरिया बोरोखोफा का निधन 79 वर्ष की उम्र में 2 सितंबर, 2019 को सोमवार को मास्को में निधन हुआ।
**मास्को** में खोवैंस्की कब्रिस्तान में **दफ़न** की गयी।

बाहरी कड़ियाँ
-------------

ईमान फालेरिया बोरोखोफा के काम पर आधारित वेबसाइट 
iman.tora.ru/

इन्हें भी देखें
---------------

* फातिमा ग्रिम
* क्रिस्टियाने बाकर
* रुकैया वारिस मकसूद
* सिल्विया रोमानो
* मरियम जमीला
* युवान रिडले

सन्दर्भ
-------

1. ↑  "Well-known exegete of Koran Prokhorova passed away in Moscow". Cite journal requires `|journal=` (मदद)
दुनिया भर में बच्चों को फुलझड़ियाँ पसंद होती हैं
**फुलझड़ी** हाथ में पकड़ने वाली एक आतिशबाज़ी होती है जो धीरे-धीरे जलती हुई आकर्षक चिंगारियों की बौछार करती है। भारतीय उपमहाद्वीप में इन्हें अक्सर दिवाली और शब-ए-बरात जैसे त्योहारों पर मनोरंजन के लिए प्रयोग किया जाता है। पटाख़ों और उस जैसी अन्य विस्फोटक या तेज़ी से हिलने वाली आतिशबाज़ियों की तुलना में इन्हें बच्चों के खेलने के लिए अधिक सुरक्षित माना जाता है इसलिए बच्चों में यह बहुत लोकप्रीय हैं। फिर भी फुलझड़ियाँ १८०० सेंटीग्रेड के आसपास के तापमान पर जलतीं हैं जो सोना भी पिघला सकता है, इसलिए यह ख़तरनाक होती हैं और इनके साथ खेलते हुए बच्चों पर कड़ी निगरानी रखने की आवश्यकता है।

अन्य भाषाओँ में
---------------

'फुलझड़ी' को अंग्रेज़ी में 'स्पार्कलर' (sparkler) और फ़ारसी में 'फ़शफ़शा' (فشفشه‎) कहते हैं।

इन्हें भी देखें
---------------

* आतिशबाज़ी
* दिवाली

सन्दर्भ
-------

1. ↑  Child Safe: A Practical Guide for Preventing Childhood Injuries Archived 2015-04-03 at the Wayback Machine, Mark A. Brandenburg, Three Rivers Press, 2000, ISBN 978-0-609-80412-4, *... Sparklers are often lit and then handed off to children, who hold them as they light up the night. They seem harmless enough, but sparklers can be quite dangerous ...*
**गोल्ड** 2022 मलयालम भाषा की कॉमेडी ड्रामा फ़िल्म है, जिसे अल्फोंस पुथ्रेन द्वारा लिखित, निर्देशित और संपादित किया गया है। इसका निर्माण पृथ्वीराज प्रोडक्शंस की सुप्रिया मेनन और मैजिक फ्रेम्स के लिस्टिन स्टीफ़न द्वारा संयुक्त रूप से किया गया था। फ़िल्म में पृथ्वीराज सुकुमारन और नयनतारा के साथ-साथ दीप्ति सती, मल्लिका सुकुमारन, शम्मी थिलाकन, लालू एलेक्स, बाबूराज, अजमल अमीर, शांति कृष्णा, जगदीश, कृष्णा शंकर, रोशन मैथ्यू, विनय फोर्ट, शबरीश वर्मा और सैजू कुरुप जैसे सहायक कलाकार हैं। 

फ़िल्म के लेखन, संपादन और निर्देशन के अलावा, पुथ्रेन ने फिल्म की स्टंट कोरियोग्राफी, दृश्य प्रभाव, रंग ग्रेडिंग और एनीमेशन पर भी काम किया। यह ‘‘*प्रेमम*’’ (2015) के सात साल बाद निर्देशन में उनकी वापसी का प्रतीक है। इस फ़िल्म की मुख्य फोटोग्राफी सितंबर 2021 में शुरू हुई और जून 2022 में समाप्त हुई।

फ़िल्म निर्माण
--------------

फ़िल्म बनाने की शुरुआत 8 सितंबर 2021 को एक पूजा समारोह के साथ हुई। मूल रूप से केरल के भीतर शूटिंग करने की योजना बनाई गई थी। राज्य में कोविद-19 महामारी प्रतिबंधों के कारण फ़िल्म को पृथ्वीराज प्रोडक्शंस की सुप्रिया मेनन और मैजिक फ्रेम्स के लिस्टिन स्टीफ़न के निर्देशन में केरल के बाहर बनाया गया। ‘‘प्रेमम’’ के छह साल के अंतराल के बाद पुथ्रेन किसी फिल्म का निर्देशन कर रहे थे।

जारी
----

इस फ़िल्म को सितंबर 2022 में ओणम के दौरान जारी किया जाना था, किंतु पोस्ट-प्रोडक्शन में देरी के कारण इसे उस समय रिलीज़ नहीं किया गया। अंततः 1 दिसंबर 2022 में यह सिनेमाघरों लाई गई, जहाँ इसे आलोचकों से नकारात्मक समीक्षा मिली किंतु बॉक्सऑफ़िस में इस फ़िल्म ने धमाल मचा दिया।

संदर्भ
------

1. ↑  "गोल्ड टीज़र: पृथ्वीराज- नयनतारा स्टेयरर शोकेसेज़ अलफ़ॉन्ज़ पुथरेन'ज़ सिग्नेचर स्टाइल". *टाइम्स ऑफ़ इंडिया*. 22 मार्च 2022. मूल से 23 मार्च 2022 को पुरालेखित. अभिगमन तिथि 23 मार्च 2022.
2. ↑  "अल्फोन्ज़े फथरेन'स गोल्ड विद पृथ्वीराज, नयनतारा गोज़ ऑन फ़्लोर्स". *इंडियन एक्सप्रेस*. 10 सितंबर 2021. मूल से 23 मार्च 2022 को पुरालेखित. अभिगमन तिथि 23 मार्च 2022.
3. ↑
4. ↑  "मच टाइप्ड मलयालम फ़िल्म गोल्ड ड्रॉप्स ह्यूज़ ऑन डे2 एंड हैडिंग टुवर्ड्स बिग डिजास्टर". 3 दिसंबर 2022.

बाहरी कड़ियाँ
-------------

* *गोल्ड (2022 मलयालम फ़िल्म)*  इंटरनेट मूवी डेटाबेस पर
Golakabas अलवर जिले में स्थित एक कस्बा हैं यह गांव दोसा जिले से 27 किलोमीटर व जयपुर जिले से 65 किलोमीटर की दूरी पर स्थित है यह कस्बा अपनी मूर्तिकला के लिए विश्व प्रसिद्ध है

देश - 🇮🇳भारत

राज्य - राजस्थान 

जिला - अलवर

**भूगोल**
=========

यह कस्बा अरावली की पहाडियो मे बसा है गोलाकाबास सरिस्का अभ्यारणय के अंतिम सीमा पर बसा

**यातायात**
===========

गोलाकाबास कस्बा परिवहन व्यवस्था से सुगम रुप से जुडा हुआ है दोसा जिले से गोलाकाबास के लिए राजस्थान पथ परिवहन निगम की बसे लगी हुई है गोलाकाबास से नजदीकी रेलवे स्टेशन दोसा व बांदीकुई का है जो क्रमश 27 किमी व 30 किमी की दूरी पर स्थित है यहां से नजदीकी एअरपोर्ट सांगानेर इंटरनेशनल एअरपोर्ट है जो 100 किलोमीटर की दूरी पर स्थित है

**आदर्श स्थल**
==============

(1)भानगढ का किला यहा का प्रसिद्ध दर्शनीय स्थल है जो गोलाकाबास से 2 किलोमीटर की दूरी पर स्थित है इस किले में बहुत से दर्शनीय है गोपीनाथ जी का मंदिर, जोहरी बाजार, आमेरी गेट, लाहौरी गेट, इत्यादि 

(2) सरसामाता मंदिर, नारायणी माता मंदिर, पारासर नार मंदिर

**व्यवसाय**
===========

यहा के अधिकतर लोग मूर्ति उधोग मे संलग्न है यहां कि मूर्तिकला विश्व प्रसिद्ध है गोलाकाबास की कुछ जनसंख्या कृषि कार्य भी करती हैं

**सन्दर्भ**
===========

**बाहरी कडिया**
===============
***फ्रिट्ज द कैट*** एक 1972 अमेरिकी एडल्ट एनिमेटेड ब्लैक कॉमेडी फिल्म है, जिसे उनके निर्देशन में राल्फ बख्शी ने लिखा और निर्देशित किया है।

प्लाट
-----

यह एक ऐसी दुनिया है जहां काले को कौवे में दर्शाया गया है, पुलिस में सूअर हैं, यहूदी रब्बियों में शेर हैं, और बिल्लियाँ हैं - जैसे फ्रिट्ज़ स्टूडेंट इन न्यू - उन भूखे श्वेत लोगों की जगह लेते हैं जो कवि बनना चाहते हैं लेकिन, ज्यादातर धूम्रपान करते हैं और इसमें शामिल होते हैं किसी भी लड़की के साथ गुजरने वाला समूह सेक्स। नशीली दवाओं के एक तांडव में पुलिस के बाहर निकलने के बाद फ्रिट्ज़ कानून से बच जाता है, वह विश्वविद्यालय के छात्रावासों में आग लगाता है, और आत्म-खोज में अपने भ्रम मार्ग पर निकल जाता है। फटी हुई बिल्ली एक कार चुरा लेती है, हार्लेम में एक नस्लवादी दंगा शुरू कर देती है, और अंत में खुद को सैन फ्रांसिस्को के बाहर नशे की लत बाइकर खरगोश के नेतृत्व वाले साधु क्रांतिकारियों के झुंड के साथ फंसती हुई पाती है।

वॉयस कास्ट
----------

* स्किप हिनांत - फ्रिट्ज द कैट
* रोसेटा लेनोइर - बिग बर्था
* जॉन मैककरी - ब्लू / जॉन
* जुडी एंगल्स - विंस्टन श्वार्ट्ज / लेज़ार्ड लीडर
* फिल सलिंग - सुअर पिग # 2
* राल्फ बख्शी - सुअर पिग # 1
* चार्ल्स स्पाइडर - ड्यूक द क्रो

प्रतिक्रिया
-----------

फ़िल्म को आलोचकों से आम तौर पर सकारात्मक समीक्षाएं प्राप्त हुई हैं। रॉटन टोमैटोज की रिपोर्ट के अनुसार, 21 समीक्षाओं के आधार पर इस सर्वसम्मत दृष्टिकोण के साथ कि फिल्म में "फ्रिट्ज़ द कैट का उल्लासपूर्ण आस्वादन एक सुखद अनुभव का अनुभव कर सकता है, लेकिन राल्फ बख्शी का आइडियल सिस्टिक एनीमेशन रॉबर्ट क्रम्ब के निर्माण के व्यंग्य और शैली को जीवंत जीवन में लाता है।", 57% आलोचकों ने सकारात्मक समीक्षा की हैं। एक अन्य समीक्षा समूहक, मेटाक्रिटिक ने 24 समीक्षाओं के आधार पर 54/100 अनुमोदन मूल्यांकन, जो कि मूल फिल्म से उच्चतर अंक हैं, के साथ इस फिल्म को "सामान्यतया अनुकूल समीक्षाएं" श्रेणी में वर्गीकृत किया है।

सन्दर्भ
-------

1. ↑  "*Fritz the Cat* (X)". *British Board of Film Classification*. June 2, 1972. अभिगमन तिथि March 12, 2013.
2. ↑  Cohen, Karl F. (1997). *Forbidden Animation: Censored Cartoons and Blacklisted Animators in America*. Jefferson, North Carolina: McFarland & Company, Inc. Publishers, pgs 82-83, ISBN 978-0786420322.
3. 1 2 3 4 5 6 7  "Fritz the Cat". *Behind The Voice Actors* (अंग्रेज़ी में). अभिगमन तिथि 2021-05-07.
4. ↑  *Fritz the Cat (1972)* (अंग्रेज़ी में), अभिगमन तिथि 2021-05-07
5. ↑  *Fritz the Cat*, अभिगमन तिथि 2021-05-07

बाहरी कड़ियाँ
-------------

* *फ्रिट्ज द कैट (फिल्म)*  इंटरनेट मूवी डेटाबेस पर
* *फ्रिट्ज द कैट* आलमूवी पर
* *फ्रिट्ज द कैट (फिल्म)*, बिग कार्टून डेटबेस
* *फ्रिट्ज द कैट (फिल्म)* टर्नर क्लासिक मूवीज़ डेटाबेस पर
* *फ्रिट्ज द कैट (फिल्म)* रॉटेन टमेटोज़ पर
* *फ्रिट्ज द कैट (फिल्म)* मॅटाक्रिटिक पर
**गोकुलभाई भट्ट** (१९ फ़रवरी १८९८ – ६ अक्टूबर १९८६) राजस्थान के एक स्वतंत्रता सेनानी एवं कांग्रेस के नेता थे। उन्हें राजस्थान का गांधी माना जाता है। उन्होंने गांधी जी के नेतृत्व में तो आजादी की लड़ाई लड़ी ही राजस्थान में कांग्रेस के प्रथम अध्यक्ष भी रहे। उन्हें समाज सेवा के क्षेत्र में भारत सरकार द्वारा, सन १९७१ में पद्म भूषण से सम्मानित किया गया था। ये हाथल सिरोही राजस्थान राज्य से थे।इनका जन्म 1897 मे शिवरात्रि के दिन हुआ था ।

गोकुल भाई भट्ट को उनका राजस्थान के निर्माण में भी महत्वपूर्ण योगदान रहा। उनके आंदोलनों के परिणामस्वरुप ही आबू पर्वत, सिरोही का हिस्सा राजस्थान को मिला।सन 1951 के बाद राजस्थान में गांधीजी के रचनात्मक कार्यों को बढ़ाने का बीड़ा उठाया, उन कामों को बढ़ाने के लिए राजस्थान समग्र सेवा संघ का गठन भी सभी गांधी जनों को साथ लेकर किया। इसके माध्यम से प्रदेश में भूदान आंदोलन चलाया जिसमें 6लाख बीघा से अधिक भूमि गोदान में प्राप्त कर भूमिहीनों में वितरित की एवं 315 ग्रामदानी गांव का निर्माण। किया उनके नेतृत्व में ही शराबबंदी आंदोलन भी चला जिससे प्रदेश में शराबबंदी कानून बना। सभी रचनात्मक कार्यों के विस्तार एवं गांधी विचार प्रशिक्षण के लिए मई 1959 में राजस्थान समग्र सेवा संघ के लिए दुर्गापुरा में भूमि खरीदी वहां से ही गांधी विचार के कार्यों का संचालन होता रहा।

सन्दर्भ
-------



| * दे
* वा
* सं
भारत    १९७१ में पद्म भूषण धारक     |
| --- |
| उद्योग:भालचंद्र दिगंबर गरवारे  •  जोगेश चंद्र डे  •  केदारनाथ मुखर्जी  •  मणिभाई जे पटेल  •  रामाराव माधवराव देशमुख  •  सुरेश चंद्र रॉय  •  वेदरतन मोहन  •  कला:उस्ताद अमीर खान  •  पिच सांबमूर्ति  •  जे भुधारदास भोजक  •  कृष्णाराव गणेश फुलंबरीकर  •  नतेसगनबडिगल रामास्वामी अइयर  •  निसार हुसैन खान  •  पी तिरुविल्वमलै शेषन एम अइयर  •  पोइपिल्ली कुंजु कुरुप  •  रासिपुरम कृष्णास्वामी लक्ष्मण  •  राज कपूर  •  दमाल कृष्णास्वामी पट्टम्माल  •  गंगूबाई हंगल  •  चिकित्सा :विष्णुपद मुखोपादध्याय  •  मदन मोहन सिंह  •  संतोष कुमार मुखर्जी  •  शांतिलाल जमनादास मेहता  •  वुलिमिरि रामालिंगेस्वामी  •  प्रशा०:कस्तूरी लाल विज  •  मणींद्रनाथ चक्रवर्ती  •  परमेश्वरी लाल वर्मा  •  विज्ञान:सतीश धवन  •  पांडुरंग वासुदेव सुखराम  •  समाज;देवचंद छगनलाल शाह  •  गोकुलभाई भट्ट  •  मंगतुराम जयपुरिया  •  पालघाट टीएस मणि अ इयर  •  साहित्य:वेणि शंकर झा  •  ए विट्ठल @ धनंजय कीर  •  भगवती चरण वर्मा  •  जैनेंद्र कुमार जैन  •  कालिंदी चरण पाणिग्रही  •  कन्दाथील मम्मेन चेरियन  •  सूरज भान  •  वेंकटराम रामालिंगम पिल्लै  •  |
| **वित्तीय बाज़ार** |
| --- |
| 

---

 |
| **बॉण्ड मार्केट** |
| निश्चित आय • निगमित बॉण्ड
सरकारी बॉण्ड • नगर निगम बॉण्ड
बॉण्ड मूल्यांकन • उच्च उपज ऋण |
| **स्टॉक बाज़ार** |
| स्टॉक • वरीय स्टॉक
कॉमन स्टॉक • पंजीकृत शेयर
मतदान शेयर • स्टॉक एक्स्चेंज |
| **विदेशी मुद्रा बाज़ार** |
| **डेरिवेटिव बाज़ार** |
| क्रेडिट डेरिवेटिव • फ्यूचर्स
विकल्प • हाइब्रिड सिक्योरिटी
फॉर्वर्ड्स • स्वैप्स |
| **अन्य बाज़ार** |
| कमोडिटी बाज़ार • मुद्रा बाज़ार
ओ.टी.सी  • अचल संपत्ति बाज़ार
स्पॉट बाजार

---

 |
| **वित्त शृंखला**
वित्तीय बाज़ार • वित्तीय बाज़ार सहभागी
निगमित वित्त • वैयक्तिक वित्त
सार्वजनिक वित्त • बैंक एवं बैंकिंग
वित्तीय नियमन |
| * द
* वा
* ब
 |

**गोल्ड एक्सचेंज ट्रेडिड फंड** एक प्रकार की व्यापारिक निधि होते हैं, जिन्हें व्यापार में क्रय-विक्रय किया जा सकता है। ये अन्य कमोडिटी के समान ही प्रयोग किए जाते हैं। इनमें स्वर्ण का मूल्य केवल शेयरों की तरह ही दर्शाया गया होता है। गोल्ड ईटीएफ ओपन एंडिड म्यूचुअल फंड स्कीम है जो निवेशकों द्वारा एकत्र किए गए पैसे से गोल्ड बुलियन (०.९९५% शुद्धता) में निवेश करती हैं। गोल्ड ईटीएफ की नेट एसेट वैल्यू का निर्धारण सोने की कीमत के आधार पर होता है। अमेरिका का सबसे बड़ा गोल्ड ईटीएफ स्ट्रीट ट्रैक्स ग्राहकों की होल्डिंग के बराबर सोना बैंक के वाल्ट में सुरक्षित रखता है। गोल्ड ईटीएफ में खरीदने और बेचने की छूट दी जाती है और यही इसका सबसे बड़ा लाभ होता है। गोल्ड एक्स्चेंज ट्रेडिंग विश्व के प्रमुख स्टॉक एक्स्चेंज जैसे मुंबई, लंदन, ज़्यूरिख, पैरिस, न्यूयॉर्क में की जाती है।

एक्सचेंज ट्रेडिड फंड का आरंभ १९९० के दशक के प्रारम्भिक दौर में हुआ था। इसे पहली बार टोरंटो स्टॉक एक्सचेंज में प्रतुत किया गया था और इसी दशाक में अमेरिका और अन्य बाजारों में इसे आरंभ किया गया। भारत में इसकी स्थापना काफ़ी बाद में २००० के दशक के उत्तरार्ध में हुई थी। २००७ में पहले गोल्ड ईटीएफ की स्थापना हुई और उसके बाद यूटीआई, कोटक और प्रूडेंशियल और रिलायंस ने गोल्ड ईटीएफ को बाजार में निकाले। 

गोल्ड ईटीएफ के माध्यम से निवेशक सोने को डीमैट फॉर्म में खरीद सकते हैं और इससे भौतिक रूप में सोने को खरीदने से जुड़े खतरे कम हो जाते हैं। इसके भंडारण और सुरक्षा से जुड़े बिन्दु निवेश की होल्डिंग यूनिट्स में दिखाई जाती है जो स्टॉक एक्सचेंज में सूचीबद्ध होती हैं। यह पूर्णतया संचालित निधि होती हैं जिनमें स्पॉट मार्केट में सोने के मूल्य के सूचकांक के अनुसार क्रय-विक्रय किया जाता है।

सन्दर्भ
-------

1. 1 2 3  ईटीएफ। हिन्दुस्तान लाइव।(हिन्दी)।१६ अक्टूबर, २००९

बाहरी कड़ियाँ
-------------

* एक्स्चेंज ट्रेडेड गोल्ड, विश्व स्वर्ण परिषद द्वारा

| * दे
* वा
* सं
निवेश प्रबंधन  |
| --- |
| सामूहिक निवेश योजना संरचना | सामान्य संविदात्मक निधि ·  इन्वेस्टमेंट ट्रस्ट ·  युनिट ट्रस्ट ·  म्यूचुअल फंड ·  आईसीवीसी ·  एसआईसीएवी ·  युनिट इन्वेस्टमेंट ट्रस्ट ·  एक्स्चेंज ट्रेडिंग फंड ·  ऑफशोर फंड ·  युनिटाइज़्ड इन्श्योरेंस फंड |
| निवेश शैलियां | सक्रिय या निष्क्रिय प्रबंधन ·  वैल्यु या ग्रोथ इन्वेस्टिंग ·  हेज फंड ·  सोशली रिस्पॉन्सिबल निवेश ·  फंड ऑफ फंड्स ·  इंडेक्स फंड |
| सिद्धांत और शब्दावली | दक्ष बाजार परिकल्पना ·  शुद्ध परिसंपत्ति मूल्य ·  ओपन एंड फंड ·  क्लोज़्ड एंड फंड |
| संबंधित विषय | अम्ब्रेला फंड ·  |
**गहमर** उत्तर प्रदेश के गाजीपुर जिले का एक गाँव है। यह गाँव भारत का सबसे बड़ा गाँव है। यह एशिया महाद्वीप का सबसे बड़ा गांव है। यह पटना और मुगलसराय रेल मार्ग पर स्थित है।
गाँव के पश्चिम छोर पर कमइच्छा माई  **(माँ कामाख्या)**  का मंदिर स्थित है ।

**गहमर गॉव से इंडि‍यन आर्मी में हैं 10 हजार जवान**

1. इस गांव के करीब 10 हजार लोग इंडि‍यन आर्मी में जवान से लेकर कर्नल तक हैं, जबकि 14 हजार से ज्यादा भूतपूर्व सैनिक हैं।

2. रिकॉर्ड के मुताबिक, 2009 के लोकसभा चुनाव में गांव में 24 हजार 734 वोटर्स रहे।

3. गांव गाजीपुर से 40 किलोमीटर की दूरी पर स्थित है। गहमर में एक रेलवे स्टेशन भी है, जो पटना और मुगलसराय से जुड़ा हुआ है।

4. इतिहासकारों के मुताबिक, सन् 1530 में कुसुम देव राव ने 'सकरा डीह' नामक स्थान पर इसे बसाया था।

5. गांव 22 टोले में बंटा हुआ है और हर पट्टी किसी न किसी प्रसिद्ध व्यक्ति सैनिक के नाम पर है।

6. प्रथम और द्वितीय विश्वयुद्ध हो या 1965 और 1971 के युद्ध या फिर कारगिल की लड़ाई, सब में यहां के फौजियों ने बढ़-चढ़कर हिस्सा लिया।

7. विश्वयुद्ध के समय अंग्रेजों की फौज में गहमर के 228 सैनिक शामिल थे, जिनमें 21 मारे गए थे। इनकी याद में गहमर में एक शिलालेख लगा हुआ है।

8. गहमर के भूतपूर्व सैनिकों ने पूर्व सैनिक सेवा समिति नामक संस्था बनाई है। गांव के युवक गांव से कुछ दूरी पर गंगा तट पर स्थित मठिया चौक पर सुबह-शाम सेना की तैयारी करते नजर आ जाते हैं।

9. इंडियन आर्मी गहमर में ही भर्ती शिविर लगाया करती थी, लेकिन 1986 में इसको किसी कारण से बंद कर दिया गया।

10. सैनिकों की भारी संख्या को देखते हुए भारतीय सेना ने गांव के लोगों के लिए सैनिक कैंटीन की भी सुविधा उपलब्ध कराई थी। जिसके लिए वाराणसी आर्मी कैंटीन से सामान हर महीने में गहमर गांव में भेजा जाता था, लेकिन पिछले कई सालों से यह सेवा बंद चल रही है। 

11.यहां की जनसंख्या लगभग 1 लाख 20 हजार से भी अधिक है। वर्तमान समय में 2 लाख से भी अधिक जनसंख्या है। जबकि यहां से 50% से भी अधिक लोग दुसरे शहर में स्थित है।

बाहरी कड़ियाँ
-------------

* 'वीर्भूमि' गहमर
* गहमर इण्टर कॉलेज, गहमर
* फौजियों का गाँव गहमर (बीबीदी हिन्दी)
*मुहम्मद* अरबी भाषा सुलेख
**गजवा-ए-बनू लहयान** (अंग्रेज़ी: Invasion of Banu Lahyan)
इस्लाम के पैग़म्बर मुहम्मद का एक मुस्लिम अभियान है जो
सितंबर, 627 ईस्व, इस्लामिक कैलेंडर के 6 एएच में हुआ था। यह हमला दस सहाबा किराम रज़ि० को धोखे से से बनू लहयान ने शहीद कर दिए थे का बदला लेने के लिए किया गया था।

पृष्ठभूमि
---------

मुहम्मद अल राजी के अभियान में **10 मुसलमानों** की हत्या के लिए न्याय पाना चाहते थे। बनू लहयान मक्का की सीमाओं पर हिजाज़ के दिल में गहरे स्थित थे, और एक ओर **मुसलमानों** के बीच गहरे बैठे रक्त-बदले के कारण, और दूसरी ओर कुरैश और अरबियों के कारण।

जब संबद्ध संघों की शक्ति का पतन हो गया और वे शक्ति के मौजूदा प्रतिकूल संतुलन के लिए सुस्त और इस्तीफा देने लगे, तो मुहम्मद ने इस दुर्लभ अवसर को जब्त कर लिया और फैसला किया कि यह बनू लहयान पर न्याय करने का समय था।

आक्रमण
------

मुहम्मद रबी' अल-अव्वल या जुमादा अल-उला में छह हिजरी (जुलाई 627 ईस्वी) में 200 मुस्लिम लड़ाकों के साथ निकले और सीरिया के लिए जाने का दिखावा किया, फिर जल्द ही बैटन घरान की ओर रास्ता बदल दिया , जहां 10 का दृश्य था अल राजी के अभियान में मुसलमान मारे गए । बानी लाह्यान अलर्ट पर थे और उनके मार्च की खबर मिली, तब जनजाति तुरंत पास के **पहाड़** की चोटी पर भाग गई और इस तरह उनकी पहुंच से बाहर हो गई। अपने रास्ते पर, मुहम्मद ने अपनी बढ़ती सैन्य शक्ति की अप्रत्यक्ष रूप से पुष्टि करने के लिए कुरैश के निवास स्थान के आसपास के क्षेत्र में कुरा 'अल-घामिम नामक स्थान पर दस घुड़सवारों के एक समूह को भेजा। इन सभी झड़पों में 14 दिन लगे, जिसके बाद वह घर के लिए वापस चले गए।

सराया और ग़ज़वात
----------------

अरबी शब्द **ग़ज़वा**  इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को **सरियाह(सरिय्या)** या सिरया कहते हैं, इसका बहुवचन सराया है।

इन्हें भी देखें
---------------

* ग़ज़वा ए दूमतुल जन्दल
* सरिय्या ज़ैद बिन हारिसा
* ग़ज़वा ए ज़ी अम्र
* मुहम्मद की सैन्य उपलब्धियाँ
* मुहम्मद के अभियानों की सूची
* गुलामी पर इस्लाम के विचार

सन्दर्भ
-------

1. ↑  सफिउर्रहमान मुबारकपुरी, पुस्तक अर्रहीकुल मख़तूम (सीरत नबवी ). "गजवा-ए-बनू लहयान". पृ॰ 644. अभिगमन तिथि 13 दिसम्बर 2022.
2. ↑  Mubarakpuri, Saifur Rahman Al (2002), *When the Moon Split*, DarusSalam, पृ॰ 205, आई॰ऍस॰बी॰ऍन॰ 978-9960-897-28-8[*मृत कड़ियाँ*]
3. ↑  Ghazwa
4. ↑  siryah
5. ↑  ग़ज़वात और सराया की तफसील, पुस्तक: मर्दाने अरब, पृष्ट ६२]

बाहरी कड़ियाँ
-------------

* अर्रहीकुल मख़तूम (सीरत नबवी ), पैगंबर की जीवनी (प्रतियोगिता में प्रथम पुरस्कार से सम्मानित पुस्तक), हिंदी (Pdf)

* Ghazwat Un Nabi By Professor Noor Bakhsh (Urdu Pdf
फिटकरी का टुकड़ा
**फिटकरी** (Alum), एक रंगहीन, क्रिस्टलीय पदार्थ हैं। साधारण फिटकरी का रासायनिक नाम पोटाश एलम(KAl(SO4)2.24H2O) होता हैं। (AB(SO4)2.12H2O) इम्पीरिकल सूत्र वाले सामान्य यौगिकों को 'एलम' (Alums) नाम से जाना जाता है।

परिचय
-----

फिटकारी को अंग्रेजी में पोटैश ऐलम या केवल ऐलम भी कहते हैं। यह पोटैशियम सल्फेट और ऐलुमिनियम सल्फेट का द्विलवण है, इसके चतुर्फलकीय क्रिस्टल में क्रिस्टलीय जल के २४ अणु रहते हैं। इसके क्रिस्टल अत्यंत सरलता से बनते हैं।

पहले पहल फिटकरी ऐलम शेल (shale) से बनाई गई थी। यह बड़ी मात्रा में ऐलूनाइट या फिटकरी पत्थर (K2SO4 Al2(SO4)3.4 Al(OH)3) के वायु में भंजन, निक्षालन (lixiviation) और क्रिस्टलीकरण से प्राप्त होती है। ऐलूनाइट से प्राप्त ऐलम को 'रोमन ऐलम' भी कहते हैं। ऐलूमिनों फेरिक के विलयन पर पोटैशियम सल्फेट की क्रिया से भी फिटकारी प्राप्त हो सकती है। फेरिक ऑक्साइड के कारण इसका रंग गुलाबी होता है, यद्यपि विलेय लोहा इसमें बिल्कुल नहीं होता, या केवल लेश मात्र होता है।

पोटैश ऐलम ९२° सें. पर पिघलता है। २००° सें. पर इसका जल निकल जाता है जिसस यह सरंध्र पुंज में परिणत हो जाता है। इसे 'जली हुई फिटकरी' कहते हैं। वायु में इसके क्रिस्टल प्रस्फुटित होते हैं, जो वायु से अमोनिया का अवशोषण कर क्षारक लवण में परिवर्तित हो जाते हैं।

फिटकरी का उपयोग कागज उद्योग, रंगसाजी, छींट की छपाई, पेय जल के शोधन और चमड़ा कमाने में होता है।

ऐलम शब्द जब बहुवचन में प्रयुक्त होता है, तब उससे उन सभी यौगिकों का बोध होता है, जो पोटैश ऐलम से संगठन में समानता रखते हैं। ऐसे यौगिकों में पोटैश का स्थान, लिथियम, सोडियम, अमोनियम, रूबीडीयम, सीज़ियम, टेल्यूरियम धातुएँ तथा हाइड्रॉक्सीलैमिन (NH4O) एवं चतुर्थक नाइट्रोजन क्षारक (N(C H3)4) मूलक ले सकते हैं। ऐलुमिनियम का स्थान क्रोमियम (क्रोम ऐलम), लोहा (लौह ऐलम), मैंगनीज, इरीडियम, गैलियम, वैनेडियम, कोबल्ट इत्यादि ले सकते हैं। विरल मृद धातुएँ ऐलम नहीं बनती। कुछ यौगिकों में (SO4) मूलक में सल्फर का स्थान सिलीनियम ले सकता है।

ऐलम संकर (Complex) यौगिक नहीं है। पानी में घुलने पर विलयन में इसके समसत आयन अलग अलग रहते हैं : यह समरूपीय क्रिस्टल बनाता है। एक लवण के क्रिस्टल पर दूसरे लवण के क्रिस्टल बड़ी सरलता से बनते हैं। इसके मिश्रित क्रिस्टल भी बनते हैं और विभिन्न लवणों के स्तरों के क्रिस्टल भी बनते हैं। बहुत अधिक विलेय होने के कारण सोडिय ऐलम के क्रिस्टल बड़ी कठिनाई से प्राप्त होते हैं।

### स्वास्थ्य एवं सौन्दर्य

चिकित्सा में, "फिटकरी" एक वैक्सीन सहायक के रूप में उपयोग किए जाने वाले एल्यूमीनियम हाइड्रॉक्साइड जेल का भी उल्लेख कर सकता है।

* पोटाश एलम का उपयोग रक्त को थक्का बनाने के लिये किया जाता है। दाढ़ी बनाने के बाद प्रायः इसे चेहरे पर रगड़ा जाता है।
* सोलहवीं शताब्दी में फिटकरी मिलाकर त्वचा को श्वेत बनाने वाला पदार्थ बनाया जाता था।
* गर्म बर्तन पर उपस्थित अशुद्धियों को साफ करने के लिए उपयोग किया जाता है जिससे लोहे के धातु पर तुरंत चमक उत्पन्न हो जाती है

सन्दर्भ
-------


1. ↑  ऑस्टिन, जॉर्ज टी. (1984). *Shreve's Chemical Process Industries*. मैकग्रा-हिल.
2. ↑  
"Alhydrogel". *InvivoGen (invivogen.com)*. Alum vaccine adjuvant for research. 25 November 2016. अभिगमन तिथि 2018-06-08.
*मुहम्मद* अरबी भाषा सुलेख
**ग़ज़वा ए सवीक** (अंग्रेज़ी:Invasion of Sawiq) इस्लाम के पैगंबर मुहम्मद का एक अभियान था जिसमें बद्र की लड़ाई में हारे हुए क़ुरैश क़बीला वालों द्वारा खेतों को बर्बाद करने के कारण पीछा किया गया। यह घटना ज़िलहज 2 हिजरी के महीने में हुई थी।

पृष्ठभूमि
---------

बद्र की लड़ाई में शर्मनाक हार झेलने के बाद, कुरैश नेता अबू सुफयान बिन हर्ब ने कसम खाई कि वह अपनी हार का बदला लेने तक स्नान (ग़ुस्ल जनाबत: स्त्री से मिलने के बाद वाला) नहीं करेंगे।अर्थात बदल लेने तक स्त्री से दूर रहेगा।

**इस प्रयोजन** के लिए, उसने दो सौ घुड़सवारों को लिया और मदीना से 12 मील दूर क़नात घाटी के अंत में स्थित नीब पर्वत के किनारे डेरा डाला। सीधे हमला करने के बजाय, उसने एक अलग तरीका अपनाया। वह रात में गुप्त रूप से बनू नज़ीर जनजाति की बस्ती में पहुंचा। लेकिन यह सोचकर कि परिणाम बुरा हो सकता है, सीधे हमले की हिम्मत ना कर सका। क़बीले के मुखिया हुआ इब्न अख़ताब ने अबू सुफ़यान को घर में प्रवेश करने की अनुमति नहीं दी। 

**अबू सुफ़ियान** ने बनू नज़ीर के एक अन्य नेता और जनजाति के कोषाध्यक्ष सल्लम इब्न मिशकम से मुलाकात की। अबू सुफियान ने सलाम इब्न मिशकाम का आतिथ्य स्वीकार किया। सल्लम ने उनका अभिवादन किया और उन्हें मदीना के बारे में गुप्त जानकारी दी। रात में अबू सुफ़ियान वापस आया और अपनी पार्टी में शामिल हो गया। उसने अपनी सेना के लोगों को मदीना के पास उरैद नामक स्थान पर हमला करने के लिए भेजा। इसी बीच सुरक्षाबलों ने यहां के खजूर के पेड़ों को काटकर आग लगा दी। हमले के दौरान यहां रह रहे दो मुसलमानों की मौत हो गई थी। फिर वे मक्का भाग गए। 

**खबर मिलने के बाद**, मुहम्मद ने मदीना का प्रशासन अबू लुबाबा इब्न अब्दुल मुंज़िर को सौंप दिया और मुसलमानों की एक सेना के साथ कुरैश का पीछा किया। हालाँकि, कुरैश जल्दी से भाग गए और उन पर हमला नहीं कर सके। मुसलमानों ने कुरैश का पीछा करकरत अल-कुदर तक किया। भागते समय, कुरैश के समूह ने बोझ को हल्का करने के लिए अपने कुछ छतरियों और सामानों को पीछे छोड़ दिया। उन्हें मुसलमानों ने अपने कब्जे में ले लिया।

सराया और ग़ज़वात
----------------

अरबी शब्द **ग़ज़वा**  इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को **सरियाह(सरिय्या)** या सिरया कहते हैं, इसका बहुवचन सराया है।

इन्हें भी देखें
---------------

* सरिय्या उबैदा बिन अल हारिस
* सरिय्या हमज़ा इब्न अब्दुल मुत्तलिब
* ग़ज़वा ए ज़ुल उशैरा
* ग़ज़वा ए सफ़वान
* मुहम्मद की सैन्य उपलब्धियाँ
* मुहम्मद के अभियानों की सूची
* गुलामी पर इस्लाम के विचार

सन्दर्भ
-------

1. ↑  सफिउर्रहमान मुबारकपुरी, पुस्तक अर्रहीकुल मख़तूम (सीरत नबवी ). "ग़ज़वा-ए-सवीक". पृ॰ 483. अभिगमन तिथि 13 दिसम्बर 2022.
2. ↑  Ghazwa
3. ↑  siryah
4. ↑  ग़ज़वात और सराया की तफसील, पुस्तक: मर्दाने अरब, पृष्ट ६२]

बाहरी कड़ियाँ
-------------

* अर्रहीकुल मख़तूम (सीरत नबवी ), पैगंबर की जीवनी (प्रतियोगिता में प्रथम पुरस्कार से सम्मानित पुस्तक), हिंदी (Pdf)

* Ghazwat Un Nabi By Professor Noor Bakhsh (Urdu Pdf
|  |
| --- |
| शृंखला का एक हिस्सा |
| मुहम्मद |
| Muhammad |
| जीवन
* मक्काह में जीवन
* मदीने का सफ़र
* मदीना में जीवन
* विदाई हज्ज
* उपलब्धियाँ और कीर्तिमान
 |
| कार्यसिद्धि
* पहला नुज़ूल
* सैन्य उपलब्धियाँ
* मक्का में प्रवेश के बाद मुहम्मद
* हदीस
 |
| चमत्कार
* क़ुरान
* इस्रा और मेराज
* चाँद का शक़ होना
* मुहम्मद के मौजिज़े
 |
| दृष्टिकोण
* मुहम्मद की नज़र में यहूदी
* मुहम्मद की नज़र में ईसाई
 |
| उत्तराधिकारी
* विदाई उपन्यास
* हदीस (क़लम और काग़ज़)
* सक़ीफ़ा
* अहल अल-बैत
* सहाबा
* इतिहास
 |
| प्रशंसा
* दुरूद
* नात
* मीलाद ए नबी
 |
| परिप्रेक्ष्य
* इस्लाम में मुहम्मद
* बैबिल में
* यहूदियों की नज़र में
* मध्यकालीन ईसाई
* ऐतिहासिकता
* आलोचना
 |
| संबंधित
* मस्जिद-ए-नबवी
* अवशेष
* मुहम्मद के हथियार
 |
| * 

|  |  |
| --- | --- |
|  tinyx28px | ***मुहम्मद प्रवेशद्वार*** |

* 

|  |  |
| --- | --- |
|  tinyx28px | ***इस्लाम प्रवेशद्वार*** |

 |
| * दे
* वा
* सं
 |

**ग़ज़वा -ए- अबवा** या ग़ज़वाये अबवा, (अंग्रेज़ी:Patrol of Waddan) सफर 2 हिजरी (623 ईस्वी) के महीने में **पहला अभियान** था जिसमें मुहम्मद सल्ल॰ ने व्यक्तिगत रूप से नेतृत्व किया था। 

इस अभियान में मुहम्मद के नेतृत्व में लगभग 70 आदमियों की एक सेना थी। उन्होंने कुरैश कारवां को रोकने के लिए इस अभियान का नेतृत्व किया। लेकिन सेना का सामना नहीं हुआ। इस अभियान के दौरान मुहम्मद सल्लल्लाहु अलैहि वसल्लम ने बनू ज़मरा क़बीले वालों के साथ **गठबंधन** किया। कुल 15 दिनों तक सेना मदीना से बाहर रही। सेना का झंडा सफेद था और हमज़ा इब्न अब्दुल मुत्तलिब सेना के ध्वजवाहक थे। 

कारवां छापे 623-624 हुए , जिसके बाद बद्र की लड़ाई हुई। वदन अबवा में हुई अधिकांश लड़ाई झड़पें थीं, कभी-कभी केवल तीर की शूटिंग और कोई हताहत नहीं हुआ, जो बाद में एक बड़े संघर्ष की शुरुआत बन गया।

ग़ज़वा
------

अरबी शब्द **ग़ज़वा**  इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को **सरियाह** या सिरया कहते हैं, इसका बहुवचन सराया है

बनू ज़मराह के साथ संधि
----------------------

अभियान के दौरान, मुहम्मद ने बनू ज़मरा जनजाति के साथ गठबंधन की संधि की।इसमें कथन था:

> 'ये तहरीर मुहम्मद रसूलुल्लाह की तरफ़ से बनू ज़मुरा के लिए है उन लोगों का बनू ज़मरा का माल-ओ-जान महफ़ूज़ रहेगा और अगर कोई उन पर हमला करेगा उनकी मदद की जाएगी लेकिन अगर ये अपने धर्म के लिए लड़ाई करेंगे तो उनकी मदद नहीं की जाएगी। जब पैग़ंबर मुहम्मदﷺ उनको मदद के लिए बुलाऐं तो ये मदद को आएँगे। 
> 
>

इन्हें भी देखें
---------------

मुहम्मद की सैन्य उपलब्धियाँ

मुहम्मद के अभियानों की सूची

गुलामी पर इस्लाम के विचार

सन्दर्भ
-------

1. ↑  मौलाना सैयद अबुल आला मौदूदी (20 दिसम्बर 2021). "[[अल-हज]]". *www.archive.org*. पृष्ठ 484. URL–wikilink conflict (मदद)
2. ↑  मौलाना मुहम्मद गुफरान रशीदी कैरानवी, ज़ख़ीरा -ए- मालूमात,लेखक:मौलाना मुहम्मद गुफरान रशीदी कैरानवी,पृष्ठ 19,
3. ↑  Ghazwa
4. ↑  siryah
5. ↑  सफिय्युर्रहमान मुबारकपुरी, अर्रहीकुल मख़तूम (सीरत नबवी ). "ग़ज़वा -ए- अबवा". *www.archive.org*. अभिगमन तिथि 13 दिसम्बर 2022.
6. ↑  Urdu Wikipedia,
fitzpatrick scale - फिट्ज़पैट्रिक स्केल
फिट्ज़पैट्रिक स्केल (जिसे फिट्ज़पैट्रिक त्वचा अंतर परीक्षण या फिट्ज़पैट्रिक फोटोटाइप स्केल के रूप में भी जाना जाता है) मानव त्वचा के रंग के लिए एक संख्यात्मक वर्गीकरण योजना है। यह स्केलिंग विधि 1975 में थॉमस बी. फिट्ज़पैट्रिक द्वारा पराबैंगनी (यूवी) प्रकाश के लिए विभिन्न प्रकार की त्वचा की प्रतिक्रिया का अनुमान लगाने के तरीके के रूप में विकसित की गई थी। यह मूल रूप से यूवीए खुराक को पीयूवीए थेरेपी के लिए अधिक सटीक रूप से मापने के लिए त्वचा के रंग के आधार पर विकसित किया गया था, और जब प्रारंभिक परीक्षण पूरी तरह से बालों और आंखों के रंग पर आधारित था, जिसके परिणामस्वरूप यूवीए खुराक कुछ लोगों के लिए बहुत अधिक थी, इसे मरीज की रिपोर्ट के आधार पर बदल दिया गया था। उनकी त्वचा ने सूर्य के प्रकाश को कैसे प्रतिक्रिया दी; यह त्वचा के प्रकारों की एक विस्तृत श्रृंखला तक भी फैली हुई है। Fitzpatrick स्केल मानव त्वचा रंजकता में त्वचाविज्ञान अनुसंधान के लिए एक मान्यता प्राप्त पद्धति बन गई है।

**निम्नलिखित सूची वॉन लुशन स्केल (कोष्ठकों में) की पिछली 36 श्रेणियों के सापेक्ष फिट्ज़पैट्रिक पैमाने की छह श्रेणियों को दर्शाती है:**

**टाइप I** (स्कोर 0-6) त्वचा हमेशा जलती है, काली नहीं हो सकती (त्वचा चिकनी, चित्तीदार, झाईयों वाली सफेद होती है)

**टाइप II** (स्कोर 7-13) त्वचा आमतौर पर जलती है, थोड़ा काला हो सकता है (त्वचा हल्की, चमकीली सफेद होती है)

**टाइप III** (स्कोर 14-20) कभी-कभी मामूली जलन, समान रूप से टैनिंग (गोरी पीली, हल्की भूरी त्वचा)

**टाइप IV** (स्कोर 21-27) बहुत कम जलने का जोखिम, आसानी से अच्छी तरह से काला हो जाता है (तन, मध्यम भूरी त्वचा)

**टाइप V** (स्कोर 28-34) बहुत ही कम जलता है, बहुत आसानी से टैन (मीठी काली त्वचा, कांस्य टैन त्वचा)

**टाइप VI** (स्कोर 35-36) कभी नहीं जलता (डार्क स्किन, ब्लैक हाईड)

इमोजी परिवर्तक
--------------

फिट्ज़पैट्रिक स्केल इमोजी में त्वचा के रंग का आधार भी है, फिट्ज़पैट्रिक स्केल के अनुसार 5 प्रकार (प्रकार I और II संयुक्त)।

यह सभी देखें
------------

संदर्भ
------
*मुहम्मद* अरबी भाषा सुलेख
**गजवा-ए-दूमतुल जन्दल** (अंग्रेज़ी:Expedition of Dumat al-Jandal) इस्लाम के पैग़म्बर मुहम्मद का एक प्रारंभिक मुस्लिम अभियान है जो 626 ईस्वी के अगस्त या सितंबर में हुआ था। 
मुहम्मद के भारतीय जीवनीकार, सफिउर्रहमान मुबारकपुरी के अनुसार, दुमत अल-जंदल मदीना से पंद्रह दिनों की दूरी पर और दमिश्क से पांच दिनों की दूरी पर स्थित है। इतिहासकार विलियम मॉन्टगोमरी वाट के अनुसार यह मदीना से 500 मील की दूरी पर है।

आक्रमण
------

द सील्ड नेक्टर के अनुसार, सैन्य गतिविधियों के छह महीने की खामोशी के बाद, मुहम्मद को खुफिया जानकारी मिली कि सीरिया की सीमाओं पर डुमत अल-जंदल के आसपास के कुछ जनजातियां राजमार्ग डकैती और लूटपाट में शामिल थीं, और उनके सैनिकों को इकट्ठा करने और मदीना पर ही धावा बोलने का रास्ता। उन्होंने अपनी अनुपस्थिति के दौरान मदीना के मामलों को निपटाने के लिए तुरंत सिबा 'बिन' अरफतह अल-घिफारी को नियुक्त किया, और एक हजार मुसलमानों के मुखिया बनू उधरा के मधकुर नाम के एक व्यक्ति को उनके मार्गदर्शक के रूप में स्थापित किया। 

दुमत अल-जंदल के रास्ते में, वे रात में मार्च करते थे और दिन में छिपते थे, ताकि वे दुश्मन को आश्चर्यचकित कर सकें। जब वे अपने गंतव्य के पास पहुंचे, तो मुसलमानों ने पाया कि राजमार्ग वाले दूसरी जगह चले गए थे, इसलिए उन्होंने अपने मवेशियों और चरवाहों को पकड़ लिया। मुहम्मद वहां 5 दिनों तक रहे, जिसके दौरान उन्होंने दुश्मन कर्मियों का शिकार करने के लिए अभियान दल भेजा लेकिन उन्हें कोई नहीं मिला। मदीना लौटते समय उसने उयैना बिन हसन से सन्धि कर ली।

इन्हें भी देखें=
================

* बद्रे मौइद की लड़ाई
* सरिय्या ज़ैद बिन हारिसा
* ग़ज़वा ए ज़ी अम्र
* मुहम्मद की सैन्य उपलब्धियाँ
* मुहम्मद के अभियानों की सूची
* गुलामी पर इस्लाम के विचार

सन्दर्भ
-------

1. ↑  Rahman al-Mubarakpuri, Saifur (2005), *The Sealed Nectar*, Darussalam Publications, पपृ॰ 193–194 (online)
2. ↑  "गज्वए दूमतुल जन्दल, पुस्तक 'सीरते मुस्तफा', पृष्ट 306". Cite journal requires `|journal=` (मदद)


बाहरी कड़ियाँ
-------------

* अर्रहीकुल मख़तूम (सीरत नबवी ), पैगंबर की जीवनी (प्रतियोगिता में प्रथम पुरस्कार से सम्मानित पुस्तक), हिंदी (Pdf)